Ribe Stifts Adresseaviser, 1835-05-08
Den 1ste Mai faldt i Høiesteret Dom i den Sag, der har været anlagt mod Toldbetjent C. H. J. Barner. Som bekjendt var Tiltalte sigtet for at have villet med Gift ombringe sin Hustru, og ved den Kgl. Lands Over- samt Hof= og Stadsrets Dom af 11te Novbr. f. A. var han tilfunden at skulle have sit Liv forbrudt, samt derhos at betale Actionens Omkostninger; men, da Høiesteret efter de tilveiebragte Oplysninger fandt, at det Tiltalte imputerede Mordforsøg, maatte antages at være af ham begaaet i en Sindstilstand, der maatte udelukke Tilregnelighed, blev ved den afsagte Høiesteretsdom saaledes kjendt for Ret: "Tiltalte bør af Øvrigheden sættes i Forvaring. Auditor Liebenberg tillægges i Salarium for Høiesteret; 30 Rbd. Sølv, som tilligemed det ved Lands Over samt Hof= og Stadsrettens Dom tilkjendte Salarie um udredes af det Offentlige." (Khp.,Et mærkeligt historisk Actstykke er nylig ved et Tilfælde blevet udrevet af Glemsel. Blandt nogle hos en Privatmand i Kjøbenhavn fundne Optegnelser, der, efter Haandskriften og det gulnede Papiir at dømme, daterer sig fra forrige Sekulum, befinder sig ogsaa Afskrift af et Brev fra Dr. Morten Luther til Kong, Frederik den Første, dateret "Wittenberg Vigilia Michaelis, 1532, ved hvilket Luther intercederer hos den danske Konge for "hans fangne Fætter Kong Christiern." Om Tilværelsen af et saadant Brev har man vel tidligere hørt ymte; men saavidt vides, er det ikke nærmere offentlig berørt, saalidetsom det nogetsteds fin(Sønd. Bl.) des aftrykt. D. 2den Mai holdt Repræsentantskabet for Selskabet til Trykkefrihedens rette Brug sit første Møde. Statsraad Ørsted, der ved Selskabets Valg var bleven 1ste Repræsentant, aabnede Forhanlingerne med at berette, at følgende Repræsentanter, nemlig: Secretair Algreen=Ussing, Professor David, Agent Suhr, Professor P. Møller og Etatsraad Treschou havde erklæret at de ikke kunde modtage det paa dem faldne Valg, samt at da Prof. med. O. Bang havde tilkjendegivet at han heller ikke kunde modtage Valget som Suppleant, og Grosserer P. C. Knudtzon er bortreist, havde han, som Repræsentantskabetseprovisoriske Formand, indbudet de fem Suppleanter, Etatsraad C. Lund, Commandeurcapitain M. Lütken, Professor Forchhammer, Dr. philos. Krarup og Høiesteretsassessor Eberlin til i Overeensstemmelse med Grundbestemmelsernes 18, at tiltræde Repræsentantskabet. Derpaa skredes til de i 59 fastsatte Valg. Forinden bemærkede imidlertid den provisoriske Formand, Statsraad Ørsted, at da han af flere Repræsentanters Ytringer havde Anledning til at troe at de muligen vilde give ham deres Stemmer ved Valget paa Selskabets Formand, men han, paa Grund af Forretninger ei var istand til at modtage dette Valg, ønskede han for at ikke Stemmerne skulde blive formeget fordeelte, at man med Hensyn til dette Valg ikke vilde stemme paa ham. Ved Stemmegivningen blev derpaa Følgende valgte: Til formand: Professor Schouw; til Vice-Formand, Professor Clausen; til Medlemmer af Skriftcommitteen: Professor Clausen, Professor Sibbern, Statsraad Ørsted, Pastor Gad, Kammerraad Drewsen, Justitsraad Guldberg, Etatsraad Hvidt og Professor Høyn; til Kasserer; Capitain Herforth; og til Secretairer: Cand. juris Gjødvad og Auditeur J. P. Holm. - Sluttelig blev ved Votering 100 nye Medlemmer optagne, saa at Selskabet nu ialt tæller 1200 Medlemmer. (Kbhvn.)